stilstaen dat sal staen altemale op de coren molen te en twynt op de slachmolen
mar als dair yet gebrect aen de slachmolen oft aen de corenmolen oft aen
enigen stucken die de vors henric houden moet sij wat sij dat sal de vors jan
mogen doen maken en cortent af also verre alst henric vors toebehoirt te
maken en de molde sal oec mogen copen alle gerief dat dair toe behoirt en
cortent ave also verre als des vors henrix gedeelte dreeght Ite de voirs jan
sal de molesleeghers en den zeghers altijt als sij dair werken den cost gheve
en voe elken man sal hij hebben sdaeghs eenen halve stuyver vand vors henr
Item es vorweerde dat de vors molne heffen en hebben sall de helcht vanden
weeghelde aldair en dair omme sal hij houde half de brugghe en werghe
aldair en die laten gemaect en op hae beeyde ten uutgaen vande vors tmine
gelijc hijse vynt te sijne aencomen en vielt also dat de bruggen oft de
molestrute ennich van beyde also quaet weere dats noet ware gemaect te
sijne soe soude soude de vors henric dat dair gebreeke aen bruggen oft aen
weege doen maken op smolderen cost Item wt datmen dair behoeftde te
decken oft teplecken op oftmen oft datmen de velpe gebode te vaghene
soe soude de voirs henrick de helcht vanden dachueren betalen en de
molde soude den werclieden de helcht vanden montcost doen Item es vorweerde
dat de voirs molde den voirs henricke alle jae den voirs tmijn duende betalen sal
vier holl gul en een vierendeel oft de weerde dair af in anden goede goude
half te si jans messe baptisten en dand helcht te sente remeys messe en telke
tmijn als vervolghde scout Alse vand helcht vanden slachbeemde en vander
helcht vanden beemde geheten de wouwereen de vors henric sal den molde
bewisen op sijn goet aldair also vele loeken staende als hij behoende sall
in redeliken stlicken de helcht vande vors beemden mede te bevreden want
de vors molde egheen loke hebben en sall van desen beemden noch op de dyke
dan in des vueghen voirseit Item sal de vors molde de corenmolen doenverware
met knapen dies meesters sijn Item de voirs henrick sal dwater op en af
laten vande wouwe geheten den venghere also dicke alst hem gemoegen sal
Ite de vors henr sal also veleresschen mogen steken op den slachbeemt